ผมขอสอบถามหน่อยครับ เนื่องจากตอนนี้ผมมีก้อนอยู่บนโคนลิ้น แล้วตอนนี้ก้อนนั้นก็เริ่มจะมีสีดำบางส่วนแล้ว ก้อนมีลักษณะแข็งๆครับ ผมอยากทราบว่ามันน่าจะเป็นมะเร็งที่ลิ้นไหมครับ ขอบครับ ปล. ผมอายุ27 แล้วสูบบุหรี่กับดื่มสุราด้วยครับ (แต่ไม่หนักมาก)
สวัสดีค่ะ ก้อนที่โคนลิ้น อาจจะมีสาเหตุมาจาก ตุ่มร้อนใน มักมีอาการเจ็บปวด ลักษณะเป็นตุ่มหนองบาดแผลจากการบาดเจ็บ เช่นกัดลิ้น ลิ้นอักเสบ อาจเกิดจากการขาดวิตามินบางชนิดเช่นวิตามินบี หรือเป็นเนื้องอกหรือมะเร็งที่ลิ้น เป็นต้นซึ่งหากเป็นเนื้อร้ายนั้น อาจจะมีลักษณะเป็นก้อนแข็ง เป็นมาเรื้อรัง เจ็บ มีเลือดไหลจากก้อนเจ็บเมื่อกลืนอาหารมีประวัติสูบบุหรี่จัดโดยควรไปพบแพทย์เพื่อตรวจหาสาเหตุของก้อนดังกล่าวให้แน่ชัดจะดีที่สุดค่ะเบื้องต้นไม่ไปพยายามแกะบริเวณก้อนเอง งดการสูบบุหรี่ยังไม่เอายาอะไรไปทาเอง เพราะยังไม่ทราบการวินิจฉัยที่แน่ชัด รับประทานอาหารสุกสะอาด แปรงฟันวันละ 2 ครั้งเช้าเย็น